PRESSEMELDING

**Australsk didjeridu-elektronika til årets Riddu Riđđu**

Det forventes heftig dansing på Riddusletta når det australske bandet OKA tar

frem den tradisjonelle didjeriduen og blander den med moderne elektronika!

Australske OKA er særlig knyttet til sitt lands urfolkshistorie og bruker denne som

bakgrunn for å skape sin musikk. De er moderne i sin uttrykksform, og har maktet å

mikse tradisjonell bruk av didjeridu med urban elektronika.

Stu Boga Fergie er det kreative midtpunktet i bandet. Som barn fikk han kallenavnet «DidgeriStu» på grunn av sine ferdigheter på didjeriduen, et urgammelt blåseintrument brukt av urfolk i Australia. Han mestrer mange ulike roller på scenen, han mikser de elektroniske rytmene, synger og står bak lyden av didjeridu, eller yidaki som det heter etter hans tradisjon.

OKA beskriver musikken sin som feelgood musikk fra jorda og drømmende elektroroots. “Dette er et band som omfavner fremtiden samtidig som de tar vare på sine røtter, i tillegg lager de veldig dansbar musikk” sier festivalsjef Sandra Márjá West

Fra før er Snotty Nose Rez Kids og Violet Road bekreftet til årets Riddu Riđđu som arrangeres 8.-12. juli 2020.

Kontaktperson;

Sandra Márjá West, sandra@riddu.no, +47 93408355